CELEX: 32008D0339
Language: sk
Date: 2008-04-25 00:00:00
Title: 2008/339/ES: Rozhodnutie Komisie z  25. apríla 2008 , ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky [oznámené pod číslom K(2008) 1577] (Text s významom pre EHP)

29.4.2008   
            
            
               SK
            
            
               Úradný vestník Európskej únie
            
            
               L 115/39
            
         
      ROZHODNUTIE KOMISIE
   
   z 25. apríla 2008,
   ktorým sa mení a dopĺňa príloha XI k smernici Rady 2003/85/ES, pokiaľ ide o zoznam laboratórií oprávnených narábať so živým vírusom slintačky a krívačky
   [oznámené pod číslom K(2008) 1577]
   (Text s významom pre EHP)
   (2008/339/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (1), a najmä na jej článok 67 ods. 2,
   keďže:
   
               (1)
            
            
               V smernici 2003/85/ES sa stanovujú minimálne kontrolné opatrenia, ktoré sa majú uplatňovať v prípade výskytu ohniska slintačky a krívačky a určité preventívne opatrenia zamerané na zvýšenie informovanosti a pripravenosti príslušných orgánov a poľnohospodárov, pokiaľ ide o toto ochorenie.
            
         
               (2)
            
            
               Súčasťou preventívnych opatrení stanovených v smernici 2003/85/ES je ustanovenie o tom, že členské štáty majú zabezpečiť, aby sa narábanie so živým vírusom slintačky a krívačky na účely výskumu, diagnostiky alebo výroby vykonávalo iba v schválených laboratóriách uvedených v prílohe XI k tejto smernici.
            
         
               (3)
            
            
               V časti A prílohy XI k smernici 2003/85/ES sa uvádza zoznam laboratórií oprávnených narábať so živým vírusom slintačky a krívačky na účely výskumu a diagnostiky.
            
         
               (4)
            
            
               Dánsko úradne informovalo Komisiu o zmenách týkajúcich sa správy svojho národného referenčného laboratória pre slintačku a krívačku.
            
         
               (5)
            
            
               Lotyšsko a Slovinsko oficiálne informovali Komisiu o tom, že ich národné referenčné laboratóriá už nespĺňajú bezpečnostné normy ustanovené v článku 65 písm. d) a preto by sa mali vypustiť zo zoznamu v časti A prílohy XI k smernici 2003/85/ES.
            
         
               (6)
            
            
               Holandsko úradne informovalo Komisiu o zmenách týkajúcich sa názvu národného referenčného laboratória pre slintačku a krívačku v tejto krajine.
            
         
               (7)
            
            
               Z bezpečnostných dôvodov je dôležité, aby sa zoznam laboratórií oprávnených narábať so živým vírusom slintačky a krívačky v smernici 2003/85/EHS stále aktualizoval.
            
         
               (8)
            
            
               Zoznam laboratórií oprávnených narábať so živým vírusom slintačky a krívačky v časti A prílohy XI k smernici 2003/85/ES je preto potrebné nahradiť zoznamom uvedeným v prílohe k tomuto rozhodnutiu.
            
         
               (9)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Časť A prílohy XI k smernici 2003/85/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 25. apríla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 306, 22.11.2003, s. 1. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      PRÍLOHA
      
         „ČASŤ A
         Národné laboratóriá oprávnené narábať so živým vírusom slintačky a krívačky
         
                     Členský štát, v ktorom sa laboratórium nachádza
                  
                  
                     Laboratórium
                  
                  
                     Členské štáty využívajúce služby laboratória
                  
               
                     kód ISO
                  
                  
                     názov:
                  
               
                     AT
                  
                  
                     Rakúsko
                  
                  
                     Österreichische Agentur für Gesundheit und Ernährungssicherheit
                     Veterinärmedizinische Untersuchungen Mödling
                  
                  
                     Rakúsko
                  
               
                     BE
                  
                  
                     Belgicko
                  
                  
                     Veterinary and Agrochemical Research Centre CODA-CERVA-VAR Uccle
                  
                  
                     Belgicko
                     Luxembursko
                  
               
                     BG
                  
                  
                     Bulharsko
                  
                  
                     Национален диагностичен научноизследователски ветеринарно-медицински институт Проф. д-р Георги Павлов, Национална референтна лаборатория Шап и везикулозна болест по свинете
                     (National Diagnostic Veterinary Research Institute Prof. Dr. Georgi Pavlov, National Reference Laboratory for Foot-and-Mouth Disease and Swine Vesicular Diseases)
                  
                  
                     Bulharsko
                  
               
                     CZ
                  
                  
                     Česká republika
                  
                  
                     Statní veterinární ústav Praha, Praha
                  
                  
                     Česká republika
                  
               
                     DE
                  
                  
                     Nemecko
                  
                  
                     Friedrich-Loeffler-Institut
                     Bundesforschungsinstitut für Tiergesundheit,
                     Greifswald - Insel Riems
                  
                  
                     Nemecko
                     Slovensko
                  
               
                     DK
                  
                  
                     Dánsko
                  
                  
                     Danmarks Tekniske Universitet, Veterinærinstituttet
                     Afdeling for Virologi, Lindholm
                     Danish Technical University, Veterinary Institute,
                     Department of Virology, Lindholm
                  
                  
                     Dánsko
                     Fínsko
                     Švédsko
                  
               
                     EL
                  
                  
                     Grécko
                  
                  
                     Ινστιτούτο αφθώδους πυρετού,
                     Αγία Παρασκευή Αττικής
                  
                  
                     Grécko
                  
               
                     ES
                  
                  
                     Španielsko
                  
                  
                     Laboratorio Central de Sanidad Animal, Madrid
                  
                  
                     Španielsko
                  
               
                     FR
                  
                  
                     Francúzsko
                  
                  
                     Agence française de sécurité sanitaire des aliments (AFSSA)
                     
                                 —
                              
                              
                                 Laboratoire d’études et de recherches en pathologie bovine et hygiène des viandes, Lyon
                              
                           
                                 —
                              
                              
                                 Laboratoire d’études et de recherches en pathologie animale et zoonoses, Maisons-Alfort
                              
                           
                  
                     Francúzsko
                  
               
                     HU
                  
                  
                     Maďarsko
                  
                  
                     Országos Állategészségügyi Intézet (OÁI), Budapest
                  
                  
                     Maďarsko
                  
               
                     IT
                  
                  
                     Taliansko
                  
                  
                     Istituto zooprofilattico sperimentale della Lombardia e dell'Emilia-Romagna, Brescia
                  
                  
                     Taliansko
                     Cyprus
                  
               
                     LT
                  
                  
                     Litva
                  
                  
                     Nacionalinė veterinarijos laboratorija, Vilnius
                  
                  
                     Litva
                  
               
                     NL
                  
                  
                     Holandsko
                  
                  
                     Central Veterinary Institute of Wageningen UR, Lelystad
                  
                  
                     Holandsko
                  
               
                     PL
                  
                  
                     Poľsko
                  
                  
                     Zakład Pryszczycy Państwowego
                     Instytutu Weterynaryjnego – Państwowego
                     Instytutu Badawczego, Zduńska Wola
                  
                  
                     Poľsko
                  
               
                     RO
                  
                  
                     Rumunsko
                  
                  
                     Institutul de Diagnostic și Sănătate Animală, București
                  
                  
                     Rumunsko
                  
               
                     UK
                  
                  
                     Spojené kráľovstvo
                  
                  
                     Institute for Animal Health, Pirbright
                  
                  
                     Spojené kráľovstvo
                     Estónsko
                     Fínsko
                     Írsko
                     Lotyšsko
                     Malta
                     Slovinsko
                     Švédsko“